ВЕЋУ ЗА СТУДИЈЕ ПРИ УНИВЕРЗИТЕТУ УНИВЕРЗИТЕТА У БЕОГРАДУ ПРИЈАВА ТЕМЕ ЗА ИЗРАДУ МАСТЕР РАДА

Обраћам се Већу за студије при Универзитету Универзитета у Београду са молбом да ми се, као студенту академских мастер студија:

ТЕРОРИЗАМ, ОРГАНИЗОВАНИ КРИМИНАЛ И БЕЗБЕДНОСТ

одобри израда мастер рада.

**Наслов**:

# МОТИВИ ЗА УЧЕШЋЕ ПОЈЕДИНАЦА У САВРЕМЕНИМ РАТОВИМА КАО ПОДСТИЦАЈНИ ПСИХОЛОШКИ ФАКТОРИ ТРАЈАЊА РАТОВА

**Циљ рада:**

Циљ у оквиру овог мастер рада је истражити који мотиви подстичу људе савременог доба да крену у рат у, али и да наставе да се боре у рату, и затим те подстицајне психолошке факторе трајања савремених ратова објаснити кроз пример рата који се води у Украјини.

**Предмет рада:**

Предмет рада јесу извори и чиниоци који покрећу људску мотивацију. Мотиви људског понашања који ће се у раду истраживати, анализираће се сходно постојећим теоријама о мотивацији, почевши од Масловљеве пирамиде, али на основу радова других аутора. Посебно ће се истраживати узроци људске склоности ка учествовању у ратовима, као једном ужем појму, у односу на мотиве који подстичу насилност у људским активностима. Истражиће се различити психолошки фактори узрока ратова, сходно постојећим теоретским приступима. Предмет рада биће и анализа утицаја природе ратова, односно утицаја одбрамбеног, тј. освајачког карактера рата на мотивацију за учешће у рат, као и утицаја природе рата на фактор трајања ратова. Анализираће се специфичности савремених ратова. Истражиће се природа везе између борбене мотивације и специфичности савремених ратова. На примеру рата у Украјини истражиће се мотиви који могу бити присутни код бораца на страни Украјине и код бораца на страни Руске Федерације. Анализираће се психолошки фактори и природа рата који могу бити виђени из перспективе бораца са обе зараћене стране у Украјини.

**Методе рада:**

Рад ће бити заснован на подацима из литературе и отворених извора информисања. Примењиваће се „мешовите методе“ анализе садржаја и дискусије. Користиће се студија случаја.

**Структура** (по поглављима):

Увод – У уводу ће се објаснити мотиви за истраживање одабране теме, циљ истраживања и указати на садржаје који ће се ближе објашњавати у раду.

Прво поглавље – Наслов: Мотиви људског деловања

Поглавље ће садржати информације о мотивима људског понашања, објашњени постојећим теоријама мотивације. Навешће се и објаснити постојеће теорије о мотивацији, почевши од Масловљеве пирамиде, али на основу радова других аутора као, на пример, Маршала Б. Розенберга, Вилијама Гласера и других .

Друго поглавље – Наслов: Мотиви за учешће у насилним људским активностима

Поглавље се садржати информације које ће ближе истраживати узроке и чиниоце који подстичу насилну људску активност, објашњених на основу радова различитих аутора. Затим ће садржати и информације о узроцима и чиниоцима који ближе објашњавају људску склоности ка учествовању у ратовима.

Треће поглавље – Наслов: Узроци савременог ратовања

Поглавље ће садржати информације о могућим психолошким факторима узрока ратова. Наводиће се и објаснити постојећи теоретски приступи о утврђивању психолошких узрока ратова. Објасниће се утицај природе ратова, односно утицај одбрамбеног, тј. освајачког карактера рата на мотивацију за учешће у рат, као и утицаја на фактор трајања ратова. У поглављу ће се објаснити и појам борбеног морала и његов утицај на учешће у рат и трајање рата. Поглавље ће садржати информације о специфичностима савремених ратова. Садржиће и анализу природу везе између борбене мотивације и специфичности савремених ратова.

Четврто поглавље – Наслов: Студија случаја „Рат у Украјини“

Поглавље ће садржати информације о рату у Украјини од значаја за овај рад. Истражиће се мотиви који могу бити присутни код бораца на страни Украјине и код бораца на страни Руске Федерације. Анализираће се психолошки фактори и природа рата који могу бити виђени из перспективе бораца са обе зараћене стране у Украјини.

Закључак – Односи се на закључке до којих је дошло у току израде овог рада.

Литература:

Боројевић Б., (б.д.), Различита прилажења проблемима борбеног морала, Војноиздавачки завод 1968, Београд, Збирка чланака Разматрања о моралној снази армије, стр. 19-32.

Колар З., (б.д.), О суштини морала армије, Војноиздавачки завод 1968, Београд, Збирка чланака Разматрања о моралној снази армије, стр. 32-55.

Војиновић А. (б.д.), О улози морално-политичког фактора у рату, Војноиздавачки завод 1968, Београд, Збирка чланака Разматрања о моралној снази армије, стр. 55-71.

Колар З., (б.д.), Фактори моралне снаге армије, Војноиздавачки завод 1968, Београд, Збирка чланака Разматрања о моралној снази армије, стр. 107-133.

Хамовић Р., (б.д.), Људски фактор у изградњи армије у вођењу рата, Војноиздавачки завод 1968, Београд, Збирка чланака Разматрања о моралној снази армије, стр. 133-147.

Јовићевић М., (1978ц), Човек и колектив у ванредним ситуацијама, Војноиздавачки завод, Београд

Кондић Б., Капор Г., Лесић Ж. (1969), Војна неуропсихијатрија, Војна штампарија, Београд

Кроња Т., (1966), Психолошка разматрања о руковођењу у армији, Војноиздавачки завод, Београд

Кроња Т., Капор Г., Свећенски Б., Васић Ж., Радоњић С., Бајић Б., Цмелић С., (1962),

Изабрана поглавља војне психолоије, Војно штампарско предузеће, Београд,

Ђорђевић М., (2001), Морал и одбрана, Војна штампарија, Београд

Арнаутовић Д., Касагић Љ., Пајевић Д., (1988), Војна психологија, Војна штампарија, Сплит

Јевтић М., (2001), Борбени морал и верско опредељење, Регулисање верских питања у Војсци Југославије, Беобрад, Зборник радова, стр. 95-107.

Ибрахимпашић М., (1975), Борбени морал и чиниоци који га условљавају, „Народна армија“, Београд

Ибрахимпашић М., (1975), Одржавање и развијање моралне снаге, „Народна армија“, Београд

Кроња Т., (1970), Војни старешина и личност војника у миру и рату, „Народна армија“, Београд

Ибрахимпашић М., (1967), Морал армије, „Народна армија“, Београд

Оровић С., (1962), Морално васпитање, Војно издавачки завод ЈНА„ВОЈНО ДЕЛО“, Београд

Радојевић Ђ., (1997), Особине личности професионалног официра, Војна штампарија, Београд

Поповић Р., (1975), Увод у војну психологију, Војна штампарија, Сплит

Watson, P. (1978), War on the mind, Penquin Books,Midddlesex

Костић П., (2000), Психологија борбених јединица, Војна штампарија, Београд

Special Issue: How National Media Covered the War in Ukraine ,Quarterly Academic Periodical, Volume 9, Issue 4, (2023)

McCloskey S. (2022), The War in Ukraine Has Revealed a Hierarchy of Victims , Issue 34: Development Education and Health, Centre for Global Education

James Ellison, Michael Cox, Jussi M. Hanhimäki, Hope M. Harrison, N. Piers Ludlow, Angela

Romano, Kristina Spohr & Vladislav Zubok (2023), The war in Ukraine, Cold War History, 23:1, 121-206,

Full article: The war in Ukraine (tandfonline.com)

Pabriks A., Kudors A. (2015), The War in Ukraine: Lessons for Europe, The Centre for East European Policy Studies University of Latvia Press **Радна биографија:**

Завршене студије психологије на Филозофском факултету у Новом Саду, 1998. године, са стеченим звањем дипломираног психолога. Од јула 1998. до 2014. године у радном односу као психолог у Војсци Србије. Као припадник Војске Србије учесник у рату 1999. године. Од 2014. до 2016. године, обављала послове координације психолошке делатности унутар система одбране, као референт психолог у Сектору за људске ресурсе Министарства одбране. Од 2016. године обављам послове инспекцијског надзора у Министарству одбране и Војсци Србије, као инспектор – психолог у Инспекторату одбране Министарства одбране.

Допунске професионалне активности: професор саобраћајне и опште психологије у средњој Саобраћајно-техничкој школи у Белој Цркви, од 1999. до 2000. године. Судски вештак психолог од 2007. до 2010. године.

|  |  |
| --- | --- |
| **Ментор**:  | проф. др Ивана Дамњановић |
| **Комисија:** | проф. др Драган Симеуновић  |
|   | доц. др Дејан Јовановић  |
|  |  |

**Кандидат**: Весна Пејчиновић